text: Træning-amok efter nytår
  02 januar 2016 kl. 13.27
  Dagen efter nytårsaften spiste vi fastfood – I dag er der tømmermænd efter tømmermændene, og nytårsforsætterne skal indfries i træningscentrene. 
  Danskerne strømmer til fitness i januar. Nytårsforsætterne skal indfries.
  Hos Lido Fitness med afdelinger i Horsens og Vejle fortæller medejer Peter Larsen til TV SYD, at de mærker den øgede tilstrømning i januar.
  -Vi har ikke tal på, hvor mange ekstra kunder der er i januar, men det er helt sikkert flere. Folk skal have julefedtet løbet af, eller det er tid til en generel sundere livsstil, siger Peter Larsen.
  Ifølge peter Larsen er Lido Fitness’ målgruppe det mere modne publikum, som har brug for personlig træning.
  Den første måned betyder utrolig meget for os. Hvis januar er dårlig, smitter det af på hele året.
  
  -Vi oplever glade entusiatiske kunder, som rigtig gerne vil i gang med en sund livsstil, og vores største udfordring her i januar er, at gassen ikke løber af kundernes ballon for hurtigt, slutter Peter Larsen.
  